Rijeka, 30. listopada 2020.g.

**NAJAVA DOGAĐANJA I POZIV ZA MEDIJE**

**OTVORENJE IZLOŽBE *RE-START EXPERIENCE* U GALERIJI SKC**

**U subotu 31. listopada 2020.g. u 19.00 sati u Galeriji SKC, u Kružnoj ulici u Rijeci, otvara se umjetnička izložba *Re-Start Experience*,** **španjolskog kustoskog kolektiva SOMAMA, u okviru programa Rijeke 2020 – Europske prijestolnice kulture.**

Propitujući suvremene probleme okoliša, **umjetnički radovi ističu ulogu otpada i konzumerizma te načina na koji pojedinačne navike imaju utjecaja na dobrobit okoliša**. Polazeći od koncepta 3R – Reduce, Reuse, Recycle, **izložba predstavlja radove koji inspiriraju, nude alternativu te stvaraju prostor za kreativno iskorištavanje otpada, uz zadržavanje dijaloga s načelima održivosti**.

Na izložbi će se predstaviti **mlade umjetnice i umjetnici Ivana Barić, Lea Čepić, Josip Knežević, Ana Maria Maravić, Lucija Marin, Nicol Načinović, Anna Orbanić, Sara Orbanić, Goran Pavić i Veronika Šindilj**.

Izložba će biti otvorena svakodnevno **do 13. studenog 2020.g. od 15 do 20 sati, uz slobodan ulaz**, a **organizira se uz poštivanje svih važećih mjera za sprječavanje zaraze bolešću COVID-19. Svi se posjetitelji pozivaju na poštivanje mjera: pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.**

Program *Re-Start Experience* razvio se kroz suradnju kolektiva **SOMAMA**, zatim studentica i studenata te alumnija **Akademije primijenjenih umjetnosti u Rijeci**, uz veliku podršku **Studentskog kulturnog centra i KD-a Čistoća.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42